Diari Oficial de la Generalitat Valenciana


Sumari del DOGV 2984, del 05-05-1997 (1997/6387)

ACORD de 26 de novembre de 1996, de la Comissió Territorial d'Urbanisme d'Alacant, relatiu a la modificació puntual núm. 1 de les Normes Subsidiàries en Sòl Urbà, Clau A del municipi d'Algorfa.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2984

Data del DOGV
:   05-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6387


Data del document
:   26-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 26 de novembre de 1996, de la Comissió Territorial d'Urbanisme d'Alacant, relatiu a la modificació puntual núm. 1 de les Normes Subsidiàries en Sòl Urbà, Clau A del municipi d'Algorfa.   
La Comissió Territorial d'Urbanisme, en sessió celebrada el dia 26 de novembre de 1996, va adoptar el següent acord:  
"Vist l'expedient de referència i segons els següents   
Antecedents de fet  
Primer  
L'ajuntament, en la sessió plenària de 16 de gener de 1996, va acordar la seua aprovació provisional, després de complir els tràmits d'exposició al públic, mitjançant anuncis apareguts en el Diari Oficial de la Generalitat Valenciana, de 10 de juliol de 1995 i en un dels diaris de major difusió provincial l'1 de juliol de 1995, ja que no s'havia presentat cap al·legació.  
Segon  
La documentació està integrada per memòria justificativa i normes urbanístiques.  
Tercer  
L'objecte d'aquest expedient és la modificació de l'alineació en les dues illes de cases que limiten al nord amb la unitat d'actuació núm. 6 del sòl urbà-clau A.  
Les Normes Subsidiàries vigents, aprovades per la Comissió Territorial d'Urbanisme en octubre de 1992, no tingueren en compte la dimensió i el fons total edificable de dues illes de cases, fixat en 30 m i el van ampliar per a mantenir l'alineació de façanes. L'existència de parcel·les edificables definides per al fons d'illa de cases de 30 m origina aquesta modificació "per a poder concedir llicències en les mateixes condicions que reflecteixen les escriptures de compra-venda".  
La modificació consisteix en recular l'alineació sud de dues illes de cases per a obtenir un fons total edificable de 30 m sense altra variació en la normativa, reduint la superfície edificable i ampliant parcialment un vial.  
Consideracions tecnicojurídiques  
Primera  
La tramitació s'estima correcta d'acord amb el que estableix l'article 38.2 de la Llei Reguladora de l'Activitat Urbanística (a partir d'ara LRAU).  
Segona  
La documentació s'estima completa d'acord amb els articles 27 de la LRAU i 97 del Reglament de Planejament.  
Tercera  
Les determinacions que conté aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
La Comissió Territorial d'Urbanisme és l'òrgan competent per a l'adopció d'aquest acord, a l'empara dels articles 39 i 40 de la Llei 6/1994 de la Generalitat Valenciana, de 15 de novembre, Reguladora de l'Activitat Urbanística i els articles 9 i 10 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril del Consell.  
Vists els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i altres disposicions de pertinent aplicació, la Comissió Territorial d'Urbanisme acorda:  
Primer  
Aprovar definitivament la modificació puntual núm. 1 de les Normes Subsidiàries d'Algorfa.  
Segon  
Publicar íntegrament aquest acord aprovatori en el Diari Oficial de la Generalitat Valenciana, a efectes de la seua immediata entrada en vigor, d'acord amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.  
Contra aquest acord, que no esgota la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú, i 14.2 del Reglament dels Òrgans Urbanístics de la Generalitat Valenciana".  
Alacant, 26 de febrer de 1997.- El president de la Comissió Territorial d'Urbanisme: Fernando Modrego Caballero.